google/wiki40b huggingface dataset:
Roland og Magnus kongen

Roland og Magnus kongen er en folkevise av den typen man kaller middelalderballader. I TSB-katalogen har den typenummer TSB E 29. Visa finnes også på Færøyene i en mye lengre versjon Karlamagnusar kvæði (CCF nr. 106), delt i fem tætter, slik færøyske viser ofte er: Dreymur Karlamagnusar (TSB E 24), Oddvalds ríma (TSB E 25), Emunds ríma (TSB E 26), Hilmirs kvæði (TSB E 27) og Runsivals stríð (TSB E 28).
Balladene går tydeligvis tilbake på den norrøne Karlamagnussaga fra ca. 1250 som i sin tur er en prosagjengivelse av Rolandskvadet. Man kan heller ikke se bort fra at den danske folkeboken om Keiser Karl Magnus’s Krønike, som ble trykt alt i 1534, kan ha påvirket balladen.
Den norske balladen forteller at Magnus kongen drar til hedningeland med seks av sine tolv kjemper. På Runsarvollen blir Roland og kjempene overfalt av en stor mengde hedninger. Kjempene ber Roland om å blåse i hornet, eller olifanten, men han vil ikke blåse før sverdet hans, Durendal, brekker. Da blåser han, men kongen kommer ikke fram før Roland er død. Mange prøver å ta sverdet fra den døde Roland, men først da kongen kommer, løsner sverdet fra hånden hans.
Om den historiske bakgrunnen se Rolandskvadet.

Oppskrifter og restitusjon

Da M.B. Landstad og Olea Crøger begynte å samle folkeviser rundt 1840, var det ingen som kunne mer enn korte fragmenter av Roland og Magnus kongen. Heldigvis fikk Landstad skrive av et gammelt visemanuskript (Lavrans Grovens visefugg) fra ca. 1800, som inneholdt 26 strofer av balladen. Men denne teksten er også fragmentarisk. Flere sider mangler og første strofe er nummerert som nr. 7.
Den teksten av Roland og Magnus kongen som oftest er trykt i antologier og andre steder i vår tid er «restituert» av Moltke Moe på 1890-tallet. Moltke Moe hadde egentlig bare Grovens tekst å gå ut fra, men tok seg store friheter. Han bytter om på strofene for at de skal stemme bedre med Karlamagnussaga, lager nye ord og dikter også litt til selv.
Olea Crøger og Hans Seeberg har dokumentert en melodi til Roland og Magnus kongen, men når balladen blir sunget i vår tid er det vanligvis en færøysk melodi og med en oversettelse av det færøyske omkvedet.
Nickimerus

Utseende

Middelsstore, nokså kraftige, blankt brunlige trebladbiller. Antennene er nokså korte, omtrent så lange som hodets bredde, nokså tykke i den ytre delen. Hodet er forholdsvis stort med rundede, utstående fasettøyne. Pornotum er firkantet sett ovenfra, dekkvingene avsmalnende bakover. Beina er kraftige, tett kledt med nokså lange hår. Lårene og leggene på bakbeina er forykkede.

Levevis

Trebladbillene er planteetere.

Utbredelse

Arten er kjent fra Brasil.
Château d'Eau (Paris Metro)

Château d'Eau er en stasjon på metroen i 10. arrondissement i Paris. Den betjenes av linje 4.
Stasjonens navn er hentet fra gata Rue du Château-d'Eau som i 1828 fikk navn etter en fontene fra 1811 som var plassert i den ene enden ved nåværende Place de la République.
Stasjonen ble åpnet 21. april 1908. Den er rikt utsmykket. To nedganger er utstyrt med balustrader tegnet av Hector Guimard i 1900 for "Compagnie générale du Métropolitain de Paris". De ble offisielt klassifisert og merket som historiske monument ved et vedtak av 29. mai 1978.
Svartstrupenonne

Utbredelse

Den er endemisk til Ny-Guinea.
Kuschel dich in meine Arme

Kuschel dich in meine Arme er et musikkalbum med Vikinger, utgitt i 2000.
Läkerols kulturpris

Läkerols kulturpris er en dansk (siden 1955) og svensk (siden 1971) pris, oppkalt etter halstabletten Läkerol. Den deles ut årlig til en kulturpersonlighet fra hvert av de to landene. Prisen ble innstiftet av Bengt Ahlgren som var administrerende direktør for Ahlgrens Tekniska Fabrik AB i Gävle. Under andre verdenskrig engasjerte han seg i dansk flyktninghjelp.
Den svenske prisen opphørte i 2000.
Peugeot 203

Peugeot 203 er en mellomstor bil som ble produsert av den franske produsenten Peugeot mellom 1948 og 1960.
Bilen ble utstilt på Paris Motor Show i 1947, men da hadde den allerede vært under utvikling i mer enn fem år. 
203 ble Peugeots første nye modell etter andre verdenskrig. I løpet av de tolv årene den var i produksjon ble det produsert nesten 700 000 203'er av alle varianter i Sochaux, Frankrike.
MDPI

MDPI (Multidisciplinary Digital Publishing Institute) er et kinesisk firma som eies av Shu-Kun Lin og som utgir elektroniske akademiske tidsskrifter. MDPI er kjent for å ha svært mange tidsskrifter der tittelen ofte bare består av ett ord, for å vilkårlig sende ut invitasjoner til store antall personer (såkalt søppelpost) og for å kreve penger av forfattere. Det regnes som et useriøst («predatory») forlag som utgir tidsskrifter av tvilsom kvalitet av Jeffrey Beall. MDPI hevder å bruke fagfellevurdering, men har blitt anklaget for å bruke fagfellevurdering av tilfeldig og ofte lav kvalitet. MDPI har nominelt hovedkontor i Sveits, men har de fleste av sine ansatte i Beijing og Wuhan i Folkerepublikken Kina.
MDPI har publisert flere kontroversielle artikler som har blitt beskrevet som pseudovitenskap. Ifølge Martin Haspelmath er MDPIs forretningsmodell å «starte et stort antall nye tidsskrifter og håpe at noen av dem lykkes og tjener inn penger. For eksempel har MDPIs tidsskrift Languages ikke engang en redaktør ennå. Dette minner selvfølgelig om søppelpost-forretningsmodellen».
Exocentrus adspersus

Utseende

En liten (5-8 mm), brun trebukk med lange antenner. Arten ligner slektningen Exocentrus lusitanus men er noe større og bredere enn denne. Dekkvingene har jevnt spredte, lange, oppstående børster innimellom de korte, nedliggende hårene. Antennene er noe lengre enn kroppen og gulbrune, med ganske lange, utstående hår. Hodet er kort og bredt. Pronotum er en del bredere enn langt, i midten av hver sidekant med en spiss, bakoverrettet pigg. Det er kledt med lyse hår som er innover- og bakoverrettede. Dekkvingene er noe bredere enn pronotum, med markerte skuldre og et tverrbånd av lyse hår litt bak midten. Beina er brune og forholdsvis korte.

Levevis

Larvene utvikler seg i innerbarken (basten) på nylig døde greiner av eik, av og til også hassel og lind. Larven lever av innerbarken men gnager seg inn i veden for å forpuppe seg. Larvene finnes ofte sammen med trebukkene Phymatodes alni, Phymatodes pusillus, Anaesthetis testacea og Exocentrus lusitanus. Utviklingen tar to år. De voksne billene kan finnes mellom eikegreiner i juni-juli.

Utbredelse

Arten finnes i Sør- og Mellom-Europa, mot øst til Kaukasus. Den finnes ikke i Norge, men det er en relikt-bestand i Småland i Sverige.
WHAX

WHAX, før versjon 3.0 kalt Whoppix, er en tidligere LiveDistro (CD) Linuxdistribusjon fra Israel. I starten var den et derivat av Knoppix, og dermed indirekte et derivat av Debian. Distribusjonen inneholdt mange programmer for testing og sikkerhet, deriblant Securityfocus, Packetstorm, SecurityForest and Milw0rm. Den modifiserte Linuxkjernen ga også bedre støtte for WIFI. Fra og med versjon 3.0 ble distribusjonen omdøpt til WHAX og ble samtidig et derivat av Slax og dermed også Slackware.
Distribusjonen støttet plattformen i486. Den benyttet vindusbehandleren Fluxbox og skrivebordsmiljøet KDE.
Versjon 2.0 ble lansert 30. august 2004. Versjon 3.0 ble lansert 17. juli 2005
Brøttum

Brøttum er et sogn og en valgkrets helt nord i Ringsaker kommune i Hedmark. Valgkretsen Brøttum kirke hadde 421 innbyggere per 1. januar 2018.Brøttum ligger rundt 13 kilometer sørøst for Lillehammer. Sentrum i bygda er omtrent der fylkesvei 2 og 3 krysser hverandre. I nærområdet rundt dette finner man butikk, skole, aldershjem, kirke og en nedlagt jernbanestasjon. Det er idrettsplass og campingplass på sørsiden av fylkesvei 213.
Svømming under Stillehavslekene 1966

Svømming under Stillehavslekene  1966. Svømming var en av flere sporter som var med i de andre Stillehavslekene som ble arrangert i Nouméa i Ny-Caledonia i perioden 8. til 18. desember 1966. Det var andre gangen som svømming var med på programmet i stillehavslekene. Det var nitten øvelser, ti for menn og ni for kvinner. Ny-Caledonia ble beste nasjon, de vant alle nitten gullmedaljene.
Besant Nagar

Besant Nagar er et distrikt i Chennai, som er oppkalt etter Annie Besant. Teosofisk Samfunns hovedkvarter er lokalisert der, sammen med danseskolen Kalakshetra Academy som ble grunnlagt av Rukmini Devi Arundale.
Også skolen Reserve Bank Staff Quarters School befinner seg i området.
Distriktet huser hovedsakelig rike folk og eminente personligheter, men omfatter også en del slum-kolonier som for det meste tilhører fiskere som har sitt levebrød i havet nær Besant Nagar-stranden.
Besant Nagar var opprinnelig et relativt stille sted. Populariteten til Elliot's Beach har imidlertid ført til økt trafikk og kommersiell virksomhet, deriblant et stort antall spisesteder.
Distriktet er også kjent for sine templer: Varasiddhi Vinayaka templet, Ashtalakshmi Kovil, Arupadai Murugan Kovil, Ratnagirishwarar Kovil og Velankanni-kirken.
Lars Tingström

Inhabilitet under rettergangen

Aktoren i en tidligere sak mot Tingström, Sigurd Dencker, hadde et forhold med kvinnen som Tingström hadde bodd 8 år med, på den tiden saken pågikk. Dette er dokumentert blant annet i illegale telefonavlyttinger som Tingström gjennomførte. Båndinnspillingene ble offentliggjort etter rettergangen i radioprogrammet 20:00. Kvinnen som Tingström bodde sammen med var også vitne i rettssaken.

Arrestasjonstiden

I arresten ble Tingström kjent med Christer Pettersson, som senere ble tiltalt for mordet på Olof Palme.

Død

Tingström døde av kreft i fengselet i 1993. Den 17. mars 1997, fire år etter hans død, publiserte hans advokat Pelle Svensson et testament som var skrevet av Tingström, hvor han påstod at han hadde besluttet seg for å ta hevn etter hans første dom. «Blodet skal flyte i Stockholms gater», sa også Tingström under rettergangen. Ifølge testamentet skal han også ha fortalt dette til sin beste venn, Christer Petterson. Svensson la i tillegg frem en tese til utrederne av Palmemordet om at Petterson myrdet Palme som en hevn for Tingström, ettersom Palme ble ansett for å være «hovedansvarlig for den rettslige smørja» som Tingström hadde forvillet seg inn i.
Kvinnen Eva

Handling

Jean Harrington (Barbara Stanwyck) er en skruppelløs bløffmaker som lever på å lure rike menn. Denne gangen har hun den sjenerte og tilbaketrukne slangeeksperten Charles Pike (Henry Fonda) i kikkerten. De forelsker seg i hverandre, men når Pike får høre sannheten om Jean, dumper han henne. Jean planlegger hevn og bestemmer seg etter hvert for å posere som Lady Eve Sidwich, niesen til Sir Alfred McGlennan Keith (Eric Blore), en annen svindler.
Operation Phalanx

Operation Phalanx var en serie på 19 amerikanske prøvesprengninger av atomvåpen utført ved Nevada Test Site i 1982 og 1983. Denne operasjonen etterfulgte Operation Praetorian, og forgjengeren til Operation Fusileer.
Opades

Utseende

En middelsstor, avlang, mørkt gråbrunlig trebukk med lyse lengdestriper. Antennene er litt kraftige og litt lengre enn kroppen hos hunnene, omtrent dobbelt så lange som kroppen hos hannene. Pronotum er litt smalere enn dekkvingene, med en liten tann midt på hver side og et par knøler i midten. De parallellsidige dekkvingene ender i en liten spiss.

Levevis

Larvene lever i død ved, mest av løvtrær.

Utbredelse

Arten er utbredt i det nordlige Sør-Amerika.
Torynorrhina opalina

Utseende

En ganske stor (ca. 30 millimeter), avlang, blank gullbasse, brunlig eller brunoransje med litt grønnlig metallglans. "Snuten" er avrundet firkantet uten horn eller tenner.

Utbredelse

Arten lever i det nordlige India inkludert Assam og Tibet.
Jarle Bondevik

Biografi

Bondevik ble cand.philol. i 1961. Hans hovedfagsoppgave var Stadnamn frå Sogndal. Fra 1963 til 1972 var han lektor ved Bergen lærerskole. Han ble deretter lektor ved Nordisk institutt ved Universitetet i Bergen. Han tok doktorgraden og ble dr.philos. i 1988 med avhandlingen Studiar i det nynorske bibelmålet – morfologi og ordtilfang. I 1993 ble han professor i nordisk språkvitenskap ved UiB. Fra 1991 til 1999 var han professor II ved Høgskulen i Volda. Han var også sendelektor ved Aarhus Universitet i to år.

Engasjement

Bondevik var konsulent for oversettelsen av Bibelen til nynorsk. Han var medlem av Norsk språkråd, og medlem av fagnemnda fra 1988 til 1995. Han var engasjert i organisasjoner for fremme av nynorsk språk og gav ut en rekke bøker om dette på Norsk Bokreidingslag.
Finnøyfjorden

Finnøyfjorden er en fjordarm av Boknafjorden i Finnøy kommune i Rogaland. Den har en total lengde på 14 kilometer og ligger mellom Finnøy i vest, øyene Fogn, Bokn og Halsnøy i øst og Sjernarøyane i nord.
Nord for Finnøy har fjorden innløp ved Mølsnesholmene mellom Finnøy og Nord-Talgje. Herfra går fjorden sørøstover, mellom Finnøy og Halsnøy, Bokn og Fogn, og ender opp mellom Kvernaviga på Fogn og Vardenes på Finnøy. Vest for det sørlige innløpet ligger Talgjefjorden. Mellom Sjernarøyane og Ombo går Vestre Ombofjorden videre nordover fra Finnøyfjorden, mens Gardssundfjorden går videre østover på sørsiden av Ombo. 
På østsiden av Finnøy ligger Judaberg, kommunesenteret på Finnøy, som er vestsiden av fjorden. Flere fergeruter krysser fjorden. Det sørlige går fra Ladstein på Finnøy og over til Fogn. Fra Fogn går det ferge til Judaberg på Finnøy, og fra her går det ferge videre til Øksnes på Halsnøy. Fra Halsnøy går det ferge til Eidssund på Ombo, og fra Eidssund går det ferge til Helgøy ved siden av Nord-Talgje.
Nonux

Nonux er en tidligere Linuxdistribusjon fra Nederland som var basert på Slackware. Distribusjonen ble lansert som en kombinert Live og installasjons CD. Den var optimalisert for næringslivet, og enkelte applikasjoner var på nederlandsk. Nonux var fokusert omkring automatisk maskinvaredeteksjon, forretnings- og kontorapplikasjoner, og verktøy for en sømløs integrasjon med eksisterende programvare (Microsoft Windows) og datanett.
Distribusjonen var beregnet på 32-biter i486, og benyttet skrivebordsmiljøet GNOME.
Versjon 1.6 ble lansert 26. oktober 2005. Siste versjon var 4.4 som ble lansert 10. april 2008.
Junsele

Junsele er et tettsted i Sollefteå kommune i Västernorrlands län i landskapet Ångermanland i Sverige. I 2010 hadde tettstedet 895 innbyggere.
Verdens turismedag

Verdens turismedag er en FN-dag som er blitt feiret hvert år siden 1980 den 27. september av Verdens turismeorganisasjon (UNTWO). Den ble opprettet i Torremolinos i Spania i september 1979.
Romerike 6-timers

Romerike 6-timers er et ultraløp som arrangeres årlig, av Romerike Ultraløperklubb. Løpet hadde status som NM-løp i 2011.
Romerike 6-timers overtok for Eidsvoll 6-timers fra 2010.
René Laënnec

Bakgrunn

Hans mor døde av tuberkulose da han var fem eller seks, og han bodde så hos sin grandonkel, abbé Laennec (en prest). Som 12-åring fortsatte han til sin onkel i Nantes, Guillaime-François Laennec, som arbeidet ved det medisinske fakultet ved universitetet. Laennec var en begavet student; han lærte seg engelsk og tysk, og begynte med medisinske studier under onkelens veiledning ved Laënnec studerte i hospitalene i Nantes.
Hans far, en advokat, frarådet ham senere mot å fortsette med legestudier, og René hadde så en periode da han vandret rundt i landet, danset, studerte gresk og skrev poesi. Man så vendte han tilbake til medisinen.

Karriere

Han ble i 1799 sårlege for den franske Vestarmeen under napoleonskrigene. Han studerte så videre under Jean-Nicolas Corvisart i Paris.
Laënnec ble i 1804 medicine doktor i Paris og utmerket seg snart for sine grundige utforskninger innen den patologiske anatomi og diagnostikk. 
Han ble i 1816 ansatt som lege ved Hôpital Necker i Paris og videreutviklet der sin auskultasjonsmetode som han benyttet for å undersøke sykelige foreteelser i lungene og hjertet. Laënnec hadde allerede demonstrert denne metode for et medisinsk selskap i år 1815. For dette endemål konstruerte han også et særskilt instrument, stetoskopet. 
Ved dette spilte en smule tilfeldighet inn: Han var i ferd med å undersøke en ung kvinne med brystsmerter. Rene Theophile ble lett flau, så han ville helst ikke legge sitt øre mot hennes bryst. Men så kom han i tanke om noe han hadde erfart som ung. Han hadde oppdaget at lyder beveger seg gjennom faste gjenstander. Han grep 24 stykker papir som han rullet sammen. Deretter plasserte han den ene ende av det sammenrullede papir på kvinnens bryst, og så satte han øret til den annen ende. Til hans store fortrøstning oppdaget han at lydene ikke bare ble overført via papiret, men også ble forsterket.
I 1819 utgav han en bok i sitt fagfelt med tittelen De l’auscultation médiale ou traité du diagnostic, des maladies des poumons et du coeur, fondé principalement sur ce noveau moyen d'exploration. 
Laënnec ble i 1822 utnevnt til professor ved Collège de France og 1823 til professor i invortes medisin ved det medisinske fakultet. 
Laënnec har ved siden av Leopold Auenbrugger, oppdageren av perkusjonen, lagt grunnlaget for den eksakte fysikalske diagnostikk for btystorganenes aykdommer og dermed bragt den vitenskapelig vitenskap et klart skritt fremover på dette område.
Laënnec er også kjent for den første beskrivelse - og første feilaktige klassifisering (som ondartet nydannelse) - av skrumplever.
Elísa Viðarsdóttir

Klubbkarriere

Viðarsdóttir startet karrieren i ÍBV, og spilte sin første seriekamp for klubben i Úrvalsdeild 2011.

Kristianstads DFF

Kristianstads DFF, hvor søsteren Margrét Lára Viðarsdóttir spiller, hadde Viðarsdóttir inne til prøvespill i forkant av 2013-sesongen av Damallsvenskan. Hun spilte en vennskapskamp for klubben, men treneren gav uttrykk for at de ikke hadde planer om å gi henne fast kontrakt. Hun signerte imidlertid for klubben januar 2014, på et tidspunkt søsteren hadde fødselspermisjon.

Landslagskarriere

Viðarsdóttir spilte sin første kamp for det islandske landslaget 29. februar 2012, da Island tapte 0–1 for Tyskland. Viðarsdóttir var også en del av Islands tropp til EM i 2013, hvor Island tok seg til kvartfinalen.

Privat

Viðarsdóttir er fotballspilleren Margrét Lára Viðarsdóttirs yngre søster.
Bringebær

Habitat

Bringebær vokser typisk i forstyrret skog, det vil si steder der det har vært inngrep som kvisting av kantvegetasjon og veibygging. Dette er typiske områder det lett kan danne seg pionervegetasjon av bringebær. Den kan vokse på holmer og i strandsonen og nær tregrensen.
Planten brer seg med sideskytende jordstengler som danner nye skudd et stykke bortenfor den første planten. Luking av bringebær kan dermed være vanskelig. Planten kan dessuten danne tette og stikkende kjerr som det gjerne er ubehagelig å ferdes igjennom.

Egenskaper

Ville bringebær inneholder 3,97 milimol antioksidanter per 100 gram, Ferske bær inneholder vitaminene C, B6, B2 og A. Ferske bær inneholder størst mengde av mineralene kalium, kalsium, fosfor og jern.

Bruk

Bringebær dyrkes hovedsakelig for frukten, men noen ganger også for bladene og røttene. Bærene egner seg godt til sylting og safting. Innen folkemedisinen har det dessuten vært laget te av ungblader. Teen fungerer avslappende og skal blant annet være fin mot menstruasjonssmerter. 
Når man plukker bær og spiser dem direkte, kan det være greit å sjekke at det ikke er larver inni hamsen før man putter det i munnen.
I tillegg til vanlig bringebær finnes det flere kultivarer. Disse har vanligvis større bær og kan ha litt annen, søtere smak. Det finnes også krysninger mellom bringebær og bjørnebær, loganbær og taibær. Boysenbær er en videre krysning mellom loganbær og blåbringebær.
Kleivafoss kraftverk

Opprusting

Mjølfjell Ungdomsherberge har i 2017 fått godkjent opprusting av kraftverket under navnet «Kleivelvi kraftverk».
Etter opprustinga skal nyanlegget få en årsproduksjon på 4,0 GWh og utbyggingen var kostnadsberegnet til NOK 10-11 millioner med en byggetid på 6-12 måneder.
Antarctic Press

Antarctic Press er et amerikansk tegneserieforlag som hovedsakelig publiserer amerikansk «manga». Det ble grunnlagt av Ben Dunn i 1984.
FK Torpedo Moskva

Torpedo Moskva er en russisk fotballklubb som ble stiftet i 1924. Sitt nåværende navn fikk klubben i 1936. Torpedo Moskva har spilte i den øverste divisjonen f.o.m 1938 t.o.m 2006. De har også deltatt markant i UEFA-cupen. I 2006 rykket laget ned fra russisk eliteserie, og i mars 2009 mistet det profflisensen sin. I 2011-sesongen skal laget spille i russisk 1. divisjon (nest høyeste nivået).
Torpedo Moskva vant Moscow Region of Amateur Football League i 2009 Den 22. desember 2009 passerte Torpedo lisensiering og spilte i den russiske andre divisjon i 2010 (sone Center). De slo FC Gubkin 1-0 hjemme 30. oktober 2010 og ble vinnere av Zone Center of Second Division i 2010-sesongen. Dette betydde Torpedo ble forfremmet til Russian First Division etter tre sesonger med å lage to påfølgende kampanjer. I 2013-14 sesongen Torpedo ferdig tredje i den russiske First Division og kvalifisert for å fremme spille av der de ble kjemper om opprykk til den russiske Premier League. De møtte Krylya Sovetov Samara i play offs. Torpedo vant første etappe med mål fra Alexander Salugin og Oleg Vlasov som betydde tok de en 2-0 ledelse å gå inn i bortekampen. Den andre etappen ferdig 0-0 mening Torpedo vant 2-0 sammenlagt og rykket mens Krylya rykket ned til første divisjon.
De Protestantse Kerk in Nederland

De Protestantse Kerk in Nederland, PKN ( = Den protestantiske kirke i Nederland) er et trossamfunn dannet i 2004 ved sammenslåing av Den reformerte kirke i Nederlandene, Den nederlandske reformerte kirke og Den evangelisk-lutherske kirke i kongeriket Nederlandene.
Den protestantiske kirke i Nederland har omkring 2 000 menigheter med sammenlagt 1,8 millioner medlemmer, det vil si cirka 10,8 % av landets befolkning (31. desember 2009).
Kirken er dermed Nederlands nest største trossamfunn - størst er den katolske kirke som cirka 25 % av befolkningen tilhører.
PKN har takket være sin historie lokalmenigheter av forskjelligartet identitet: dels menigheter som tidligere tilhørte noen av de tidligere samfunn som i 2004 dannet PKN, dels økumeniske menigheter dannet ved sammensmeltning av forskjellige menigheter med historisk bakgrunn i forskjellige protestantiske trossamfunn.
De lutherske menighetene er samlet i en særskilt luthersk synode som i sin tur velger ombud til PKNs felles synode.
Kick Buttowski

Handling

Serien handler om en gutt som har en drømm om og bli en stuntman.Imens plages han av familien sin Med brad, Brianna , Og sine foreldre
Halmstad GK

Halmstad Golfklubb er en golfklubb i Halmstad i Sverige som ble grunnlagt i 1930. Klubben har i dag to 18-hullsbaner i Tylösand 8 km fra Halmstad, hvorav den ene (Nordre) av mange anses å være blant Sveriges aller beste.
Solheim Cup 2007 skal arrangeres på Halmstad GK 14.–16. september 2007.

Nordre bane

Den nordre banens første ni hull sto spilleklare i 1938, mens de siste ni var klare i 1967. Den er tegnet av Rafael Sundblom og Nils Sköld og er en park- og skogsbane. Par er 72, og lengdene fra hvit, gul, blå og rød tee er henholdsvis 6317, 5955, 5468 og 5116 meter.

Søndre bane

Den søndre banens første ni hull sto spilleklare i 1938, mens de siste ni var klare i 1979. Den er tegnet av Rafael Sundblom og Frank Pennink og er også en park- og skogsbane. Par er 72, og lengdene fra hvit, gul, blå og rød tee er henholdsvis 5824, 5542, 5082 og 4860 meter.